شەفەق نیوز/ دەزگای تەندروسی لە ئیدارەی
سەروەخوەیی لە باکوور و خوەرهەڵات سوریا، ئمڕوو دووشەممە، راگەیان تۆمارکردن پەنج مردن
لەوەر ڤایڕۆس کۆڤید-١٩.
دکتۆر جوان موستەفا هاوسەرۆک دەزگای تەندروسی
لە ئیدارەی سەروەخوەیی لە باکوور و خوەرهەڵات سوریا لە بەیاننامەیگ رەسیە ئاژانس شەفەق
نیوز وت: مردنە نووەکان ئەرا ژنیگ لە قامیشلۆ   و  دوو پیاو
و دوو ژن لە تەبەقە تۆمار کریان.
موستەفا دووپات کرد ک ٢٥ تووشهاتن نوو وە
ڤایڕۆس کۆڤید-١٩ لە ناوچەیل ئیدارەی سەروەخوەیی ئەرا ١٥ پیاو و ١٠ ژن، وەگەرد هەیشت
خاسەوبوین تۆمار کریا.
تووشهاتنە نووەکان وەیجوورە بەشەو بوین:
٥ حەسەکە، ١ قامیشلۆ، ٢ دەرباسیە، ١٤ ریقە، ١ دێر زۆر، ٢ کامپ هۆل.
ژمارەی تووشهاتنەکان وە ڤایڕۆس کۆڤید-١٩ لە ناوچەیل
ئیدارەی سەروەخوەیی لە باکوور و خوەرهەڵات سوریا رەسیە  ١٨٠٦٢ لەلیان ٧٣٧ مردنە، و ١٨٣٧ خاسەو بوینە.
